La Llei 15/1993, del 28 de desembre, va crear el Centre de Telecomunicacions
per a ordenar i millorar la gestió de les telecomunicacions corporatives
La tasca acomplerta per aquest organisme en els quatre anys i escaig
d'activitat ha estat fonamental per a dur a terme projectes de
telecomunicacions de gran magnitud i complexitat, entre els quals cal destacar
la Xarxa Nexus, de la Policia de Catalunya, i la Xarxa Corporativa de Veu i
Dades de la Generalitat de Catalunya, Xarxa Quatre.
Els canvis en el sector de les telecomunicacions produïts per la
liberalització d'aquest sector a tota la Unió Europea i a la
major part dels països més desenvolupats del món fan
necessari flexibilitzar l'estructura del Centre de Telecomunicacions i
organitzar de manera diferent l'exercici de les funcions que té
Per aquest motiu, l'any 1997 el Centre de Telecomunicacions va crear, amb
l'autorització prèvia del Govern de la Generalitat, la societat
anònima Catalana de Telecomunicacions, Societat Operadora de Xarxes, SA,
a fi de disposar d'un marc empresarial més flexible per a exercir les
Aquesta Llei modifica la Llei 15/1993 per separar les funcions del Centre de
Telecomunicacions que corresponen pròpiament a l'establiment de les
línies directrius, de coordinació i de supervisió, que
resten a l'ens públic de les funcions de gestió i
d'operació de xarxes, que poden ésser desenvolupades pel mateix
ens públic o per les societats que es constitueixin amb aquesta
La Llei permet l'inici de les diferents activitats en les societats
anònimes de manera gradual, segons que ho consideri oportú el
Govern de la Generalitat, d'acord amb l'evolució del sector de les
telecomunicacions a Catalunya i del seu entorn.
Així mateix, considerant els canvis que es produeixen en l'àrea
d'informàtica de la Generalitat de Catalunya, aquesta modificació
de llei fa possible concentrar sota la dependència d'un mateix
òrgan les unitats que exerceixen funcions en l'àmbit de la
informàtica i de les telecomunicacions.
Es modifica l'article 2 de la Llei 15/1993, del 28 de desembre, per la qual es
crea el Centre de Telecomunicacions de la Generalitat de Catalunya, que queda
Són funcions del Centre de Telecomunicacions de la Generalitat
"a) La planificació tècnica i l'establiment de les
directrius de la gestió i de l'explotació dels serveis i dels
sistemes de telecomunicacions que corresponen a la Generalitat, d'acord amb les
atribucions que atorga l'Estatut d'autonomia i de conformitat amb el que
estableix la legislació de l'Estat sobre ordenació de les
telecomunicacions i amb el que estableixen les legislacions catalana i europea
en l'àmbit de les competències respectives.
"b) La coordinació, la supervisió i el control de
l'execució dels sistemes i dels serveis de telecomunicacions aptes per a
satisfer les necessitats de l'Administració de la Generalitat en aquesta
"c) L'assessorament tècnic en relació amb les
telecomunicacions corporatives i la formació del personal tècnic
mitjançant l'organització i la promoció de cursos i altres
possibilitats de formació per a l'elaboració de sistemes i la
"d) Qualsevol altra de directament relacionada amb les funcions a
què es refereixen els apartats a, b i c, tant en l'àmbit de les
telecomunicacions com en el de la informàtica, que li sigui
atribuïda pel Govern de la Generalitat.
Així mateix, el Centre de Telecomunicacions de la Generalitat
de Catalunya, d'una manera directa o per mitjà de les societats que
constitueixi amb aquesta finalitat, ha de gestionar la prestació dels
serveis i els sistemes de telecomunicacions per a la Generalitat de Catalunya i
ha d'executar, en qualsevol de les formes previstes per l'ordenament
jurídic, el desenvolupament, la implantació, l'explotació
i la comercialització d'altres serveis i sistemes de telecomunicacions
per als quals obtingui l'autorització o el títol habilitant
El Centre de Telecomunicacions de la Generalitat de Catalunya, amb el
compliment previ de les autoritzacions legalment establertes, pot participar en
altres societats o empreses, per a desenvolupar qualsevol activitat comercial o
industrial que estigui relacionada amb qualsevol de les funcions a què
es refereix l'apartat 2, si ho acorden els seus òrgans de Govern."
S'afegeixen els apartats 2, 3 i 4 a l'article 4 de la Llei 15/1993, amb el text
El Centre de Telecomunicacions de la Generalitat de Catalunya pot
aportar a les societats que constitueixi els béns i els drets necessaris
perquè exerceixin llurs funcions, els quals formen part de la
infraestructura i dels equipaments de la xarxa de telecomunicacions que li
foren adscrits en el moment de crear-lo i els que posteriorment va adquirir,
d'acord amb el que estableix la Llei 11/1981, del 7 de desembre, de patrimoni
Amb aquesta finalitat, mitjançant aquesta Llei
s'integren en el patrimoni del Centre de Telecomunicacions de la Generalitat de
Catalunya tots els béns procedents de la Corporació Catalana de
Ràdio i Televisió i les seves empreses filials i els béns
i els drets procedents dels departaments de la Generalitat i dels seus
organismes autònoms que li foren atribuïts en el moment de
constituir-lo i que el Centre de Telecomunicacions gestionava en règim
d'adscripció abans d'entrar en vigor aquesta Llei.
Els elements que siguin objecte de transmissió a les societats
a què es refereix l'apartat 2 han d'ésser valorats
mitjançant acord del Govern de la Generalitat, la qual valoració
Les societats que constitueixi el Centre de Telecomunicacions de la
Generalitat de Catalunya han de comptabilitzar el valor de llurs accions
representatives del capital social pel mateix valor que tinguin atribuïts
els béns i els drets aportats."
S'afegeix un segon apartat a l'article 5 de la Llei 15/1993, amb el text
Per a exercir les seves funcions, amb l'abast que sigui necessari, ha
d'ésser integrat en la plantilla de les societats que es constitueixin
el personal que presta els seus serveis en el Centre de Telecomunicacions de la
Generalitat de Catalunya, el qual conserva els mateixos drets de què
gaudia fins al moment de la integració."
S'autoritza el Govern de la Generalitat a modificar la denominació del
Centre de Telecomunicacions, si la reorganització de funcions en
l'àrea d'informàtica de la Generalitat de Catalunya ho
Les societats constituïdes pel Centre de Telecomunicacions de la
Generalitat de Catalunya se subroguen en tots els contractes, els acords, els
pactes i els convenis necessaris per a dur a terme les funcions
d'explotació i de gestió dels serveis i dels sistemes de
telecomunicacions que efectivament formin part de l'objecte social d'aquestes
desembre, per la qual es crea el Centre de Telecomunicacions de la Generalitat
de Catalunya, i, en general, qualsevol altra disposició de rang igual o
inferior que s'oposi al que estableix aquesta Llei o hi sigui incompatible.
S'autoritza el Govern de la Generalitat a dictar les disposicions i els acords
que siguin necessaris per a desenvolupar i aplicar aquesta Llei.
Aquesta Llei entra en vigor l'endemà d'haver estat publicada en el
Palau de la Generalitat, 28 de desembre de 1998